ai4bharat/Pralekha huggingface dataset:
ہنر مندی کے فروغ اور صنعت کاری کی وزارت
ڈیری کی صنعت کے لئے تربیت
ہنرمندی کے فروغ ا ور صنعت کاری کے وزیر مملکت جناب راجیو چندرشیکھر نے آج راجیہ سبھا میں ایک تحریری جواب میں یہ جانکاری فراہم کی ہے ۔
ہنرمندی کے فروغ اور صنعت کاری کی وزارت نے پردھان منتری کوشل وکاس یوجنا  2.0  ا ور پی ایم کے وی وائی -3.0  کے توسط سے ، زرعی شعبے اور خوراک کی ڈبہ بندی سے متعلق شعبے سمیت تمام 37 شعبوں کے لئے تربیت فراہم کی ہے جس کے دوران ڈیری فارمنگ اور ڈبہ بندی سے متعلق روزگار کی مختلف شکلوں کا احاطہ کیا گیا ۔ 31-12-2021 تک ڈیری فارمنگ / ڈبہ بندی سے متعلق روزگار کی مختلف شکلوں میں تربیت حاصل کرنے والے امیدواروں کی تعداد 67894 ہوگئی ہے۔ ان میں قلیل مدتی تربیت  اور خصوصی پروجیکٹوں  سے متعلق پروگراموں کے تحت 17113 ا میدوار اور پی ایم کے وی وائی کے پیشگی علم کے اعتراف  سے متعلق پروگرام کے تحت 50781 امیدوار شامل ہیں۔روزگار کی مختلف شکلوں کی تربیت کی مدت کی وضاحت کوالیفکیشن پیکس کے متعلقہ مثالی نصاب میں کی گئی ہے ۔
اس کے علاوہ ہنرمندی کے فروغ کی قومی کارپوریشن کے فیس پر مبنی ماڈل کے تحت 2018-19 سے 2021-22 کی مدت کے دوران  ڈیری کسان/ صنعت کار اور ڈیری مزدور کے روزگار کی شکلوں میں 31258 تربیتیں دی گئی ہیں۔
کاروبار قائم کرنے کی غرض سے امیدواروں میں صنعت کاری سے متعلق صلاحیتیں پیدا کرنے کے مقصد سے مختلف آزمائشی پروجیکٹس اس وزارت کے تحت ہنرمندی کے ا یکو نظام کے اداروں کے توسط سے نافذ کئے جارہے ہیں ۔ یہ آزمائشی پروجیکٹس ہیں پردھان منتری یووا اودیامتا وکاس ابھیان ،  چھ مقدس شہروں یعنی پندھار پور، پوری، وارانسی، ہری دوار، کولور اور بودھ گیا میں صنعت کا فروغ اوربہت چھوٹے اور چھوٹے کاروباروں کی نگرانی، خاتون صنعت کاروں اور خواتین کے ذریعہ شروع کئے گئے اسٹارٹ اپس کو اقتصادی طور پر با اختیار بنانے سے متعلق آزمائشی پروجیکٹ ۔ اس کے علاوہ پی ایم کے وی وائی اسکیم میں کورس کے کلیدی نصاب کے ساتھ ساتھ انگریزی، قابل روزگار بنانے اور صنعت کاری  کے ا یک جز کے 155 گھنٹے کے تحت تربیت کالازمی بندوبست کیا گیا ہے ۔
اس کے علاوہ تربیت فراہم کرنے والے افراد  ، رہنمائی اور سرپرستی فراہم کرنے کے ساتھ سا تھ بنکوں سے روابط میں سہولت پیدا کرکے صنعت کاری کے قیام اور فروغ کے لئے امیدواروں کو معاونت بھی فراہم کرتے ہیں ۔
ایس ٹی ٹی اور خصوصی پروجیکٹوں  سے متعلق پروگراموں کے تحت تربیت یافتہ 17113 امیدواروں میں سے ، 8757 امیدواروں  کو ملازمت مل گئی ہے اورانہوں نے خود کا وزگار شروع کردیا ہے ۔ آر پی ایل تربیت یافتہ امیدواروں کے تعلق سے روزگار کی کوئی ہدایت نہیں ہے۔ اس کے علاوہ ہنرمندی کے فروغ کی قومی کارپوریشن کے فیس پر مبنی ماڈل کے تحت ، 2018-19 سے 2021-22 کی مدت کے دوران  29 فیصد ا میدواروں کو ڈیری سے متعلق روزگار کی شکلوں میں روزگار کے مواقع مل گئے ہیں ۔
کیمیکلز اور فرٹیلائزر کی وزارت
نیشنل فارمیسٹکل پرائیسنگ اتھارٹی نے 29 اکتوبر 2021 کو سبھی کیلئے معیاری دواؤں کو یقینی بنانے کیلئے استطاعت اور اختراع کے موضوع پر ایک ویبینار کا اہتمام کرےگا
ویبینار کی صدارت بھارتی حکومت کے پرنسپل سائنٹفک مشیر کے وجے راگھون کریں گے
بھارت کی آزادی کے 75 سال منانے کی سالانہ یاد کے موقع پر آزادی کا امرت مہوتسو کے ایک سالہ طویل سرگرمیوں کے حصے کے طور پر فارماسٹکل محکمے کے تحت نیشنل فارمیسٹکل پرائیسنگ اتھارٹی 29ا کتوبر 2021 کو سہ پہر 3 بجے سے 5 بجے تک ویڈیو کانفرنسنگ کے توسط سےایک ویبینارکے انعقاد کا اہتمام کررہی ہے۔اس ویبینار کا موضو ع ہے سبھی کیلئے معیاری دواؤں کو یقینی بنانے کیلئے استطاعت اور اختراع۔
بھارتی حکومت کے پرنسپل سائنٹفک مشیر پروفیسر کے وجے راگھون اس ویبینار کی صدارت کریں گےاورکلیدی خطبہ دیں گے جبکہ بھارتی حکومت کی دواؤں کے محکمے کی سکریٹری محترمہ ایس اپرنا بھی ویبینار میں اپنے خیالات کا اظہار کریں گی ۔مذکورہ ویبینار میں فارمیسٹکل اورطبی آلات کی صنعت کے متعلقہ فریق اوربڑے پیمانے پر صحت کی حفظان سے متعلق برادری کے افراد تعلیمی اور سرکاری اداروں سے وابستہ افراد حصہ لیں گے۔
آئی آئی ٹی دھنباد بھارت کے پروفیسر جاوید اقبال اور آسٹریلیا یونیورسٹی لاٹروب ، رنووس لیبس کے بانی اور چیئر مین کے درمیان ویبینا ر کے دوران ایک پینل بحث و مباحثہ ہوگا جس کی نظامت کے فرائض آئی آئی ٹی دھنباد کے پروفیسر جاوید اقبال کریں گے۔ویبینار میں شامل پینل کے ممبر بحث و مباحثہ کے تحت موضوع کے حوالے سے مختلف شعبوں سے تعلق رکھنے والے ماہرین ہوں گے۔ایس این سی ایم کے وائس چیئرمین اور رکن ڈاکٹر وائی کے گپتا ،ایس سی اے ایم ایچ پی کے جناب پکنج پٹیل،زائیڈس کیڈلا کے چیئر مین ڈاکٹر ایس چندر شیکھر،ڈارئیکٹر سی ایس آئی آر ، انڈین انسٹی ٹیوٹ آف کیمیکل ٹیکنالوجی  کے جناب منوج جھلانی ،یو ایچ سی /ہیلتھ سسٹمس اینڈ لائف کورس کے محکمے کے ڈائریکٹر ،جنوب ایشیا کیلئے علاقائی دفتر ،صحت کی عالمی تنظیم انویسٹ انڈیا کے منیجنگ ڈائریکٹر اور سی ای او جناب دیپک باگلااور انٹر نیشنل الائنس آف پیٹنٹ آرگنائیزیشن  کی چیئر مین ڈاکٹر رتنا دیوی بحث و مباحثہ کے اس پینل میں شامل ماہرین ہیں۔
یہ ماہرین اپنے بحث و مباحثے کے تحت موضوعات کے مختلف پہلوؤں پر اپنے نظریات پیش کریں گے جس میں خصوصی توجہ بڑے پیمانے پر قابل رسائی اور صحت کی سستی دیکھ بھال فراہم کرنے پر دی جائے گی ۔ مباحثے کے دوران تعلیمی اداروں کے اشتراک کی صنعت کے شعبوں ،رقوم کی فراہمی کے متبادلوں دنیا کی بہترین سرگرمیوں وغیرہ کا بھی احاطہ کیا جائے گا۔
محنت اور روزگار کی وزارت
بسئی داراپور میں ای سی آئی سی اسپتال میں آگ لگنے کے ایک چھوٹے حادثے کو کنٹرول کرنے کے لئے کئے گئے فوری اقدامات
نئیدہلی12 جولائی ۔دلی کے بسئی داراپور علاقے میں ای ایس آئی سی اسپتال میں آج صبح اچانک آگ لگنے کے ایک چھوٹے واقعے پر قابو پانے کے لئے فوری اقدامات کئے گئے ۔ ملازمین کے سرکاری بیمہ کارپوریشن  سے موصولہ اطلاع کے مطابق آپریشن تھیئٹر  میں دستیاب سبھی ٹیکنیشینز نے آگ پر قابو پانے کے لئے فوری اقدامات کئے اور آگ کو فوری طور پر بجھادیا ۔ اسی دوران او ٹی میں موجود صحت یاب ہوتے ہوئے سبھی مریضوں کو وارڈوں میں منتقل کردیا گیا اور اس کے ساتھ ساتھ عملے کے سبھی افراد اور ٹیکنیشینوں کو بھی وہاں سے نکال لیا گیا۔ آگر بجھانے والے عملے کو بھی بلایا گیا البتہ اسے کام پر لگانے کی ضرورت پیش نہیں آئی ۔
بسئی داراپور میں ای ایس آئی سی اسپتال میں ، آگ کےاس چھوٹے حادثے کےدوران کام کاج جاری رہا اور یہ اسپتال اپنے بیمہ شدہ افراد  اور مستفدین کے لئے کھلا رہا ۔
ای ایس آئی سی کے مطابق دلی کے بسئی داراپور علاقے میں قائم ای ایس آئی سی اسپتال کی تیسری منزل پر واقع اوٹی بلاک میں آج صبح تقریباََ 8 بج کر 50 منٹ پر آپریشن تھیئٹر نمبر تین کی پنڈنٹ لائٹ میں شارٹ سرکٹ کےسبب چھوٹے پیمانے پر یہ آگ لگ گئی تھی۔
۰۰۰۰۰۰۰۰۰۰۰۰۰۰۰۰۰۰۰۰۰
U-3070
(Visitor Counter : 48
جدید اور قابل تجدید توانائی کی وزارت
اِریڈا نے کووڈ سال میں ریکارڈ منافع درج کیا
پی بی ٹی میں 136 فیصد کا اضافہ
نئی دہلی،30مئی، 2021/نئی اور قابل تجدید توانائی کی وزارت کے تحت سرکاری شعبے کی قابل تجدید توانائی کے فروغ کی بھارتی ایجنسی  نے مالی سال 21-2020 میں 570 کروڑ روپے کا ابھی تک کا سب سے زیادہ ، ٹیکس سے پہلے کا سالانہ منافع درج کیا ہے۔ اگرچہ یہ سال کووڈ – 19 وبا کے سبب بری طرح متاثر ہوا۔ کمپنی کا پی بی ٹی 20-2019 کے دوران 241 کروڑ روپے تھا۔ کمپنی نے 346 کروڑ روپے کا ٹیکس کے بعد کا منافع  درج کیا تھا۔ جبکہ پچھلے مالی سال میں یہ رقم 215 کروڑ روپے تھی۔ اس طرح 61 فیصد کی بڑے پیمانے پر ترقی ہوئی ہے۔
اریڈا کے بورڈ آف ڈائریکٹرز نے آج منعقد ہ ایک میٹنگ میں مالی سال 21-2020 کے لیے آڈیٹڈ مالی نتائج کو منظوری دے دی۔ ساتھ ہی ساتھ چنوتی بھرے حالات میں ملک کی مجموعی بہتری کی بھی تعریف کی۔
اریڈا کے قرض بک ، ایک این بی ایف سی، مارچ 2020 کو 23548 کروڑ روپے سے بڑھ کر 31 مارچ 2021 کو 27854 کروڑ روپے ہو گئی۔ قرض کی فراہمی 8827 کروڑ روپے رہی ، جو کمپنی کی تاریخ کا دوسرا سب سے بڑا تقسیم ہے۔ 31 مارچ ، 2021 تک کمپنی کے کل اثاثوں میں 2995 کروڑ روپے کا اضافہ ہوا جبکہ اس کے مقابلے میں 31 مارچ ، 2020 کو 2521 کروڑ روپے کا اضافہ ہوا۔
مالی سال 20-2019 کے مقابلے میں مالی سال 21-2020 کے لئے سالانہ مالی حصولیابیاں درج ذیل ہیں :
- قرض سے پہلے منافع – 241 کروڑ روپے کے مقابلے میں 570 کروڑ روپے، 136 فیصد اضافہ 
- قرض کے بعد منافع – 215 کروڑ روپے کے مقابلے میں 346 کروڑ روپے ۔ 
- قرض کی فراہمی – 8785کروڑ روپے کے مقابلے میں 8827 کروڑ روپے 
- لون بک – 23548 کروڑ روپے کے مقابلے میں 27854 کروڑ روپے۔ 
- مجموعی مالیت  – 2521 کروڑ روپے کے مقابلے میں 2995 کروڑ روپے ، 
- خالص این پی اے میں کمی – 7.18 فیصد کے مقابلے میں 5.61 فیصد 
اس موقعے پر اریڈا کے چیئرمین اور مینیجنگ ڈائریکٹڑز جناب پردیپ کمار داس نے کہا کہ مالی سال 21-2020 کی یہ قابل تعریف حصولیابیاں حکومت ہند کی سرگرم مدد اور رہنمائی کے بغیر ممکن نہیں تھی۔ انہوں نے بجلی ، نئی اور قابل تجدید توانائی کے مرکزی وزیر جناب آر کے سنگھ کا شکریہ ادا کیا کہ انہوں نے لگاتار رہنمائی اور سہولت فراہم کی۔ جناب داس نے سکریٹری، ایم این آر ای، بورڈ آف ڈائریکٹرز اور ایم این آر ای کے اعلیٰ عہدیداروں کی مستقل حمایت پر کمپنی کا شکریہ ادا کیا۔ سی ایم ڈی نے ان کے عہد اور کوششوں پر اریڈا ملازمین کی اختصاصی ٹیم کی تعریف کی جس نے اعلیٰ سطح کے نتائج کو ممکن بنایا۔
۔۔۔
م ن ۔ اس۔ ت ح ۔
30.05.2021
U –4996
(Visitor Counter : 116
سٹرک ٹرانسپورٹ اور شاہراہوں کی وزارت
بہار میں قومی شاہراہ 327 ای کے گلگلیا-بہادرگنج سیکشن پر زیر تعمیر پل پر ایک حادثہ رونما ہوا
گلگلیا-بہادر گنج کے درمیان 49 کلومیٹر کی مجموعی طوالت کے حامل پروجیکٹ کو 4 لین کا بنانے کا کام میسرز جی آر انفرا پروجیکٹس ہائی وے لمیٹڈ کو سونپا گیا ہے۔ پروجیکٹ کی مقررہ تاریخ 10.01.2022 ہے۔ فی الحال پروجیکٹ کا 70 فیصد کام مکمل ہو چکا ہے۔
23.06.2023 کی دوپہر کو اہم پل کا ستون-3، غیر متوقع طور پر 600 ایم ایم دھنس گیا، جس سے اس کے ڈھانچے کو نقصان پہنچا ہے۔ یہ پل مصروف عمل نہیں ہے اور ابھی زیر تعمیر ہے۔ سوپر اسٹرکچر مئی 2023 میں بنایا گیا تھا، اس حادثے میں تعمیراتی کام میں مصروف کسی بھی مزدور کے کسی طرح کے جانی نقصان یا زخمی ہونے کی کوئی خبر نہیں ہے۔
ابتدائی جانچ میں پتہ چلا ہے کہ حال ہی میں میچی ندی میں نیپال سے پانی کا بہاؤ اچانک بڑھ گیا، جس پر اس پل کو تعمیر کیا گیا ہے۔آگے کی ابتدائی جانچ سے یہ بھی پتہ چلا ہے کہ تعمیراتی سرگرمیوں کے دوران میچی ندی کے بہاؤ کو پی-2، پی-3 اور پی-4 کے ذریعہ چینلائز کیا گیا تھا، جس سے پانی کے بہاؤ میں رکاوٹ پیدا ہوئی اور ریتیلی ندی کے طاس میں زیادہ رساؤ ہوا۔ پلر-3 کے دھنسنے کی ممکنہ طور پر یہی وجہ نظر آتی ہے۔
اس حادثے کے بعد این ایچ اے آئی کے افسران، مراعت یافتہ اور آزاد انجینئر کی ٹیم جائے حادثہ پر پہنچی اور پی-3 پر پائل بنیاد میں آگے کسی بھی صورتحال سے بچنے کے لیے ضروری ابتدائی اصلاحات کیں۔
اس درمیان، آزاد انجینئر کے ٹیم لیڈر اور پل انجینئر- میسرز چیتنیہ پروجیکٹ کنسلٹینسی پرائیویٹ لمیٹڈ اور مراعت یافتہ، میسرز گلگلیا بہادرگنج ہائی وے پرائیویٹ لمیٹڈ کے سینئر پروجیکٹ منیجر اور ڈپٹی پروجیکٹ منیجر  کو فوری طور پر معطل کر دیا گیا ہے، تاکہ جانچ میں کسی بھی طرح کے اثر سے رکاوٹ نہ پیدا ہو۔
اس حادثے کی جانچ کے لیے ماہرین کی ایک کمیٹی تشکیل دی گئی ہے۔ اس کمیٹی میں سڑک نقل و حمل اور شاہراہوں کی وزارت کے اے ڈی جی  جناب اے کے شریواستو،  پرنسپل تکنیکی افسر – پل  جناب ایس کے شرما، سی آر آر آئی اور  جناب وینکٹ رام،  میسرز ایل اینڈ ٹی انفراسٹرکچر انجینئرنگ لمیٹڈ شامل ہیں۔تفصیلی جانچ کے لیے یہ ٹیم آج جائے حادثہ کا دورہ کرے گی اور سی ایچ 461+24 پر اہم پل پر پلر-3 کے دھنسنے پر صورتحال کا جائزہ لے گی اور تدارکی اقدامات کرے گی۔
کیمیکلز اور فرٹیلائزر کی وزارت
انڈیا پوٹاش لمیٹڈ موری ایٹ آف پوٹاش کی قیمت میں کمی کرے گا اسے 19000 میٹرک ٹن سے کم کرکے 17500 میٹرک ٹن کردے گا
نئی دہلی،15 مئی، 2020، انڈیا پوٹاش لمیٹڈ نے موری ایٹ آف پوٹاش کی قیمت میں موجودہ سطح 19000 روپئے میٹرک ٹن سے کم کرکے 18 مئی 2020 سے اسے 17500 روپئے کرنے کا فیصلہ کیا ہے۔ اس طرح اس میں 75 روپئے فی بوری کی کمی ہوجائے گی۔
موریٹ ری آف پوٹاش جسے پوٹاشییم کلورائڈ بھی کہا جاتا ہے، پودے کے بڑھنے اور اس کے معیار کے لیے ضروری ہے۔ یہ پروٹین اور شوگر کی پیداوار میں ایک اہم رول ادا کرتا ہے۔ یہ پودوں میں پانی کی سطح برقرار رکھ کر انھیں خشک سالی سے تحفظ فراہم کرتا ہے جس کے نتیجے میں فوٹو سنتھیسس کے لیے مفید ہوتا ہے کیونکہ پتے اپنی شکل اور طاقت برقرار رکھتے ہیں۔
کمپنی کا کہنا ہے کہ کسانوں کے لیے موری ایٹ کی قیمت میں کمی پچھلے ایک سال میں امریکی ڈالر کے مقابلے بھارتی روپیے کے کافی کمزور ہونے کے باوجود کی گئی ہے۔ اس کے علاوہ یکم اپریل 2020 سے حکومت نے ایم او پی پر سبسڈی میں 604 میٹرک ٹن کی کمی کی ہے۔
انڈین پوٹاش لمیٹڈ  کے ایم ڈی ڈاکٹر پی ایس گہلوت نے کہا ہے کہ ہمیں پورا یقین ہے کہ اس اقدام سے کیمیاوی کھادوں کے متوازن استعمال میں مدد ملے گی اور یہی طریقہ ہے جس سے کسانوں کے لیے کیمیاوی کھادوں کی قیمت میں کمی کرنے اور زرعی پیداوار کو بڑھانے کے بھارت سرکار کے مقصد میں تعاون کیا جاسکتا ہے۔ انھوں نے کہا کہ کمپنی ہمیشہ کیمیاوی کھادوں کے سائنسی اور متوازن استعمال کو فروغ دینے کے حق میں رہی ہے۔
کیمیاوی اشیا اور کیمیاوی کھاد کے مرکزی وزیر ڈی وی سدا نند گوڑا نے ضرورت کے اس وقت میں کسانوں کی مدد کے لیے یہ بڑا قدم اٹھانے پر ڈاکٹر پی ایس گہلوت اور آئی پی ایل کی انتظامیہ کو مبارک باد دی۔ انھوں نے کہا کہ ‘‘کووڈ-19 کے اس دور میں ایم او پی کی قیمت میں کمی سے کسانوں خاص طور پر برائے نام زمین رکھنے والے کسانوں اور چھوٹے کسانوں کو فائدہ ہوگا۔ کیمیاوی کھاد کی قیمت میں کمی سے زرعی پیداوار بڑھے گی اور کسانوں کی آمدنی بڑھانے میں مدد ملے گی۔
وزارت دفاع
ہندوستانی فضائیہ نے مصنوعی ذہانت  کے مہارت کا مرکز  کا افتتاح کیا
ایئر مارشل سندیپ سنگھ وائس چیف آف دی ایئر اسٹاف  نے 10 جولائی 2022 کو ایئر فورس اسٹیشن رجوکری، نئی دہلی میں اڑان  کی زیر نگرانی میں مصنوعی ذہانت  کے مہارت کے مرکز  کا افتتاح کیا۔
ہندوستانی فضائیہ کے اے آئی سینٹر میں اینالیٹکس، مشین لرننگ، نیچورل لینگویج پروسیسنگ، نیورل نیٹ ورکس اور ڈیپ لرننگ الگوردم کے تمام پہلوؤں کو سنبھالنے کے لیے ایک بگ ڈیٹا اینالیٹکس اور اے آئی پلیٹ فارم کو شروع کیا گیا ہے۔
مجمع سے خطاب کرتے ہوئے وی سی اے ایس نے کہا کہ ہندوستانی فضائیہ نے اپنی جنگ سے متعلق کارروائیوں میں انڈسٹری 4.0 اور اے آئی پر مبنی ٹیکنالوجیوں کو جوڑنے کے لیے سرگرم قدم اٹھائے ہیں۔ انھوں نے دوہرایا کہ اے آئی سی او ای ہائی اینڈ کمپیوٹ اور بگ ڈیٹا اسٹوریج صلاحیتوں کے ساتھ اور اے آئی سافٹ ویئر کے مکمل اسپیکٹرم سے مل کر آئی اے ایف کی کام کاج کی صلاحیت کو کافی حد تک بڑھائے گا۔ مصنوعی ذہانت کے شعبےمیں مختلف پی ایس یو، ایم ایس ایم ای اور سرکردہ ماہرین تعلیم کے تال میل سے اندرونی مہارت کے ساتھ اے آئی پر مبنی ایپلی کیشن کو تیار کیا جارہا ہے۔
وزیراعظم کا دفتر
جادوئی پٹارا بچوں کے ذہنوں کو نئے جوش و خروش اور رنگ سے بھردےگا: وزیر اعظم
وزیر اعظم جناب نریندر مودی نے ، بنیادی سالوں میں درس و تدریس کا مواد فراہم کرنے والے، جادوئی پٹاراکے اجراء کی ستائش کی ہے ۔
مرکزی وزیر تعلیم جناب دھرمیندر پردھان کے ایک ٹویٹ کا حوالہ دیتے ہوئے، وزیر اعظم نے ٹویٹ کیا:
’’کھیل کھیل میں پڑھائی کا بھر پور آنند ۔ یہ جادوئی پٹارا بچوں کے ذہنوں میں ایک نیا جوش اور رنگ بھرنے والا ہے ‘‘۔
سائنس اور ٹیکنالوجی کی وزارت
مرکزی وزیر اور ذیابیطس کے معروف ماہر ڈاکٹر جتیندر سنگھ نے کہا کہ نوجوانوں اور حاملہ خواتین میں ذیابیطس کی روک تھام فوری چیلنج ہے
ذیابیطس کے عالمی دن کے موقعے پر ایک ویبینار میں کلیدی خطبہ دیا
نئی دہلی،14 نومبر، 2021/سائنس اور ٹکنالوجی کے مرکزی وزیر مملکت آزادانہ چارج، ارضیاتی سائنسز، وزیراعظم کے دفتر، عملے عوامی شکایات، پنشن و ایٹمی توانائی اور خلا کے وزیرمملکت  ڈاکٹر جتیندر سنگھ نے جو ایک معروف ماہر ذیابیطس بھی ہیں آج کہا کہ نوجوانوں اور حاملہ خواتین میں ذیابیطس کی روک تھام ایک فوری چیلنج ہے۔
ذیابیطس کے عالمی دن کے موقعے پر ذیابیطس پر ایک ویبینار میں ڈاکٹر جتیندر سنگھ نے کہا کہ بھارت کی 70 فیصد سے زیادہ آبادی 40 سال سے کم عمر کی ہے۔ ڈاکٹر جتیندر سنگھ نے سبھی زچگی اسپتالوں اور سبھی حاملہ خواتین کے لیے لازمی ذیابیطس جانچ کی اپیل کی۔ مذاکرے کا انعقاد بینگلورو کے سوامی وویکانند یوگ اور نیچرو پیتھی کی تحقیق کونسل ، نئی دلی نے مشترکہ طور پر کیا تھا۔
ذیابیطس سے نمٹنے کے مربوط اور مجموعی طریقے کے لیے آواز اٹھاتے ہوئے ڈاکٹر جتیندر سنگھ نے کہا کہ کووڈ نے ہمیں روایتی بھارتی طور طریقوں اور ایلوپیتھک نظام کے میدانوں میں نئے امکانات تلاش کرنے کی تحریک دی ہے۔ انہوں نے کہا کہ جب سے جناب نریندر مودی نے اپنا عہدہ سنبھالا ہے انہوں نے مرکز کی سطح پر علاج کے بندوبست کے غیرملکی طریقوں کی خاصیتوں کو سامنے لانے پر سب سے زیادہ زور دیا ہے۔ انہوں نے کہا کہ یہ جناب مودی ہی تھے جنہوں نے اقوام متحدہ میں یوگ کا عالمی دن منانے کی ایک متفقہ تجویز رکھی تھی۔ جس کے نتیجے میں یوگ دنیا بھر کے تقریباً ہر گھر میں پہنچ گیا ہے۔ انہوں نے یہ بھی کہا کہ یہ وزیراعظم مودی ہی تھے جنہوں نے پورے علاج کو فروغ دینے کے علاوہ غیرملکی طریقۂ علاج کی اہمیت پر زور دیتے ہوئے ایک الگ آیوش وزارت تشکیل دی۔
ایس - ویاسا کے چانسلر ڈاکٹر ایچ آر ناگیندر کی تشویش کو بتاتے ہوئے کہ ذیابیطس غریب کنبوں پر بھاری معاشی بوجھ کے ساتھ دیہی بھارت میں تیزی سے پھیل رہی ہے، ڈاکٹر جتیندر سنگھ نے کہا کہ ٹیلی میڈیسن کو مقبول بنانے کی ضرورت ہے تاکہ بیمار لوگوں کو آسان اور سستی رسائی حاصل ہو سکے۔
وزیراعظم کے قومی ڈیجیٹل صحت مشن کے اہم پروجیکٹ کا ذکر کرتے ہوئے ڈاکٹر جتیندر سنگھ نے کہا کہ بھارت میں حفظان صحت کے شعبے میں انقلاب لا سکتا ہے کیونکہ شہریوں کو ایک صحت کارڈ جاری کیا جائے گا جس میں ان کے علاج سے متعلق سبھی معلومات موجود ہوگی۔ انہوں نے کہا کہ میڈیکل ٹیسٹ بیماریوں ، ڈاکٹروں کے نسخے اور میڈیکل رپورٹ یہ سب ایک ہی شناختی کارڈ پر موجود ہوگا اور یہ دنیا میں اپنی نوعیت کا پہلا کارڈ ہوگا۔
اپنے اختتامی خطبے میں ڈاکٹر جتیندر سنگھ نے کہا کہ ذیابیطس عالمی سطح پر اور اس سے بھی زیادہ بھارت میں ایک بڑھتی ہوئی وبا ہے۔ انہوں نے کہا کہ بھارت میں 88 ملین بالغ آبادی ہے جسے 2019 میں ذیابیطس کی بیماری لاحق ہوئی تھی۔یہ بات ذیابیطس سے متعلق بین الاقوامی فیڈریشن آئی ڈی ایف کی تازہ ترین رپورٹ میں بتائی گئی ہے۔ اس نے یہ بھی پیش گوئی کی ہے کہ یہ 2045 تک تقریباً 74 فیصد تک بڑھ جائے گی اور آبادی کی یہ تعداد 153 ملین ہو جائے گی۔
۔۔۔
م ن ۔ اس۔ ت ح ۔
U –12859
(Visitor Counter : 101
صحت اور خاندانی بہبود کی وزارت
پچھلے 24 گھنٹے میں 9 لاکھ سے زیادہ ٹسٹ کے ساتھ بھارت میں ٹسٹ کی مجموعی تعداد 3.9 کروڑ تک پہنچی
نئی دلّی ،27 اگست / کووڈ – 19 کی روک تھام اور بندوبست کے لئے بھارت کا کلیدی طریقۂ کار " ٹسٹ کرنا ، پتہ لگانا اور علاج کرنا " پر زور دیتے ہوئے پائیدار طریقے سے اعلیٰ سطح پر ٹسٹ کرنے کے اصول پر عمل کیا جا رہا ہے تاکہ جلد تشخیص کی جا سکے ۔ بر وقت تشخیص سے متاثرہ مریضوں کو الگ تھلگ کرنے یا اُن کو اسپتال میں پہنچانے اور مناسب علاج کے بہتر مواقع پیدا ہوتے ہیں ۔ اس کے نتیجے میں تیزی سے صحت یابی اور شرح اموات میں کمی آتی ہے ۔
اس اصول پر عمل کرتے ہوئے بھارت میں آج مجموعی ٹسٹ کی تعداد 3.9 کروڑ تک پہنچ گئی ہے ۔ پچھلے 24 گھنٹے کے دوران 924998 لاکھ ٹسٹ کئے گئے ہیں اور اس طرح ٹسٹ کی مجموعی تعداد 38576510 تک پہنچ گئی ہے ۔
زیادہ سے زیادہ مریضوں کی صحت یابی اور اسپتالوں سے اُن کی چھٹی کے ساتھ بھارت میں کووڈ – 19 کے مریضوں کی کل تعداد آج 25 لاکھ سے تجاوز کر گئی ہے ۔ مرکز کی قیادت والی پالیسیوں کے موثر نفاذ کی وجہ سے 2523771 مریضوں کی صحت یابی ممکن ہو ئی ہے ۔ پچھلے 24 گھنٹے کے دوران 56013 کووڈ کے مریض صحت یاب ہوئے ہیں ۔ اس طرح کووڈ – 19 کے مریضوں کی صحت یابی کی شرح آج 76.24 فی صد ہو گئی ہے ۔
بھارت میں تقریباً 18 لاکھ  صحت یابی درج کی گئی ہے ، جب کہ زیر علاج مریضوں کی تعداد  ہے ۔ صحت یابی میں مسلسل اضافے نے ملک میں زیر علاج مریضوں کی تعداد میں کمی کی ہے اور اب کل متاثرہ افراد کے صرف 21.93 فی صد مریض ہی زیرِ علاج ہیں ۔
دیکھ بھال کے پروٹوکول کے معیار پر توجہ کے ساتھ صحت کی وزارت کے طبی دیکھ بھال کے بندوبست کے پروٹوکول پر عمل درآمد ، آئی سی یو اور اسپتالوں میں با صلاحیت ڈاکٹروں کی موجودگی ، ایمبولنس خدمات میں بہتری ، آکسیجن کے استعمال اور تحقیقاتی تھیراپی کی وجہ سے ملک میں شرح اموات  میں گراوٹ کو بر قرار رکھا گیا ہے ۔ اب شرح اموات مزید کم ہوکر آج 1.83 فی صد ہو گئی ہے ۔ 10 ریاستیں / یو ٹی صحت یابی کی شرح میں قومی اوسط سے زیادہ بہتر کار کردگی کا مظاہرہ کر رہی ہیں ۔
ملک بھر میں تشخیص کے لئے لیبس کا بڑا نیٹ ورک اور آسانی سے ٹسٹ کی سہولت نے تشخیص میں قابلِ قدر اضافہ کیا ہے ۔ آج سرکاری سیکٹر کی 993 لیبس اور پرائیویٹ سیکٹر کی 557 لیبس کے ساتھ ، لیبس کی کل تعداد 1550 ہو گئی ہے ۔ ان میں مندرجہ ذیل شامل ہیں:
- ریئل ٹائم آر ٹی پی سی آر پر مبنی ٹسٹنگ لیبس : 795 
- ٹرو نیٹ پر مبنی ٹسٹنگ لیبس : 637 
- سی بی این اے اے ٹی پر مبنی ٹسٹنگ لیبس : 118 
کووڈ - 19 سے متعلق تکنیکی امور ، رہنما خطوط اور مشاورت کے بارے میں تمام مصدقہ جانکاری اور تازہ معلومات کے لئے https://www.mohfw.gov.in/ اور @MoHFW_INDIA پر رجوع کریں ۔
کووڈ – 19 سے متعلق تکنیکی سوالوں کو ای میل technicalquery.covid19[at]gov[dot]in اور دیگر سوالوں کو ncov2019[at]gov[dot]in اور @CovidIndiaSeva پر بھیجا جا سکتا ہے ۔
کووڈ – 19 سے متعلق کسی بھی سوال کے لئے صحت اور خاندانی بہبود کی وزارت کے ہیلپ لائن نمبر +91-11-23978046 اور 1075  پر رجو کریں ۔
ریاستوں / یو ٹی کی کووڈ – 19 سے متعلق ہیلپ لائن نمبروں کی فہرست https://www.mohfw.gov.in/pdf/coronvavirushelplinenumber.pdf پر دستیاب ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 4847
(
نائب صدر جمہوریہ ہند کا سکریٹریٹ
نائب صدر جمہوریہ نے عوام کو ایسٹر کی ماقبل شام نیک خواہشات پیش کیں
نئی دہلی، 11 اپریل 2020، نائب صدر جمہوریہ جناب ایم وینکیا نائیڈو نے ایسٹر کی مقابل شام پر عوام کو نیک خواہشات پیش کی ہیں۔ اپنے پیغام میں صدر جمہوریہ نے کہا کہ دوبارہ جی اٹھنے کی کہانی یاد دلاتی ہے کہ ہمیشہ اندھیرے پر روشنی کو کامیابی اور فتح حاصل ہوتی ہے۔ انہوں نے خوہاش ظاہر کی کہ ہندوستان اور دنیا بھی جلد ہی کووڈ۔ 19 کے خلاف جنگ میں کامیابی حاصل کریں گے۔
درج ذیل صدر جمہوریہ کے خطاب کا مکمل متن ہے:
‘‘میں ایسٹر کے اس مبارکب موقع پر اپنے ملک کے عوام کو اپنی مبارکباد اور نیک خواہشات پیش کرتا ہوں۔
ایسٹر، یسوع مسیح کے صلیب/ سولی پر چڑھنے کے تین دن بعد دوبارہ زندہ ہونے کا جشن ہے۔
یہ امید اور ایمان کے دوبارہ جی اٹھنے کی داستان ہے۔ یہ دن یاد دلاتا ہے کہ روشنی تاریکی پر ہمیشہ فتح پائے گی۔ یہ بدی پر نیکی کی فتح ہے۔
چونکہ دنیا کورونا وائرس کے پھیلاؤ کے زبردست چیلنج پر قابو پانے کے لئے کوشاں ہے، ایسٹر کی روح ہماری زندگیوں میں ہمت و حوصلہ اور امید لائے گی۔
جیساکہ ہم اپنے عزیزوں اور پیاروں کے ساتھ گھر میں ایسٹر منائیں گے، آیئے دعا کریں کہ ہماری قوم اور دنیا کو وڈ۔ 19 کے خلاف اس جنگ میں فتح حاصل کرے۔
آیئے ہم ان تما م لوگوں خصوصاً صھت کی دیکھ بھال کرنے والے تمام کارکنان کا شکریہ ادا کریں اور مشکور ہوں، جو اس بحرانی صورتحال پر قابو پانے میں ہماری مدد کرنے کےلئے انتھک محنت کررہے ہین۔
دعا گو ہیں کہ یہ ایسٹر ہمیں زیادہ ہمدرد، زیادہ ایثار والا، زیادہ مستحکم اور لچکدار بنائے اور ہماری زندگی میں امن و چین اور ہم آہنگی لائے۔
۔۔۔۔۔۔۔۔۔۔۔
م ن۔ ش ت۔ن ا۔
U-1624
(Visitor Counter : 94
وزیراعظم کا دفتر
وزیراعظم نے 26 ستمبر2021 کی من کی بات کےسلسلے میں شہریوں سے ان کے تاثرات طلب کئے
نئی دہلی،16/ستمبر:
وزیراعظم جناب نریندر مودی نے 26 ستمبر 2021 کو نشر ہونے والے من کی بات کے 81 ویں پروگرام کے لئے شہریوں سے ان کے تاثرات طلب کئے ہیں۔ من کی بات کے لئے اپنے تاثرات نموایپ یا، مائی گوو پر بھیجے جاسکتے ہیں یا 1800-11-7800 پر پیغام بھی ریکارڈ کرائے جاسکتے ہیں۔
ایک ٹویٹ میں وزیراعظم نے کہاکہ:
‘‘اس مہینے کی # من کی بات، کے لئے مختلف دلچسپ مشورے موصول ہورہے ہیں اوران مشوروں کو 26 تاریخ کے پروگرام میں شامل کیا جائے گا۔ آپ اپنے تاثرات وخیالات نموایپ، مائی گوو پر بھیج سکتے ہیں یا1800-11-7800پرپیغام ریکارڈبھی کر سکتے ہیں۔
https://t.co/OR3BUI1rK3"
۔۔۔۔۔۔۔۔۔۔۔
ش ح۔ش ر ۔ ف ر
U- 9055
(
کانکنی کی وزارت
کوئلہ اور کانوں کی وزارتیں حیدرآباد میں دو روزہ قومی کان کنی وزراء کانفرنس کا انعقاد کریں گی
معدنیات کی تلاش کی حوصلہ افزائی کے لیے نئی حکمت عملی تیار کرنے اور حالیہ پالیسی اصلاحات کے اثرات کا جائزہ لینے پر توجہ مرکوزہوگی
کان کنی کے وزراء اور ریاستی حکومتوں کے سینئر افسران اس کانفرنس میں شرکت کریں گے
کوئلہ اور کانوں کی وزارت 9 اور 10 ستمبر 2022 کو حیدرآباد میں دو روزہ قومی کانوں کے وزراء کی کانفرنس کا انعقاد کرے گی تاکہ ملک میں معدنیات کی تلاش کو مزید فروغ دینے کے لیے نئی اور موثر حکمت عملی تیار کی جا سکے اور کان کنی کے شعبے میں مرکز کی طرف سے حالیہ پالیسی اصلاحات کی اثرانگیزی کا بھی جائزہ لیا جا سکے۔
کوئلہ، کانوں اور پارلیمانی امور کے مرکزی وزیر جناب پرہلاد جوشی، کانوں، کوئلہ اور ریلوے کے وزیر مملکت جناب راؤصاحب پاٹل دانوے، کوئلہ، کانوں کی وزارتوں کے سیکریٹری، مختلف ریاستوں کے وزرا، پرنسپل سیکریٹریز  اور ڈی جی ایمز/ڈی ایم جیز اور دیگر اہم سینئر عہدیداران کانفرنس میں شرکت کریں گے۔ اس حقیقت کو مدنظر رکھتے ہوئے کہ اگلے 25 سالوں میں معدنیات کی عالمی مانگ موجودہ پیداوار سے بڑھ جائے گی، معدنیات کا شعبہ ہماری مجموعی ترقی میں اہم کردار ادا کرے گا۔ اس لیے، ریاستی حکومتوں کو معدنیات کے شعبے میں درپیش رکاوٹوں کو سامنے رکھنے کے لیے قومی کانوں کے وزراء کی کانفرنس ایک مؤثر پلیٹ فارم ثابت ہوگی۔ کانفرنس کا مقصد کان کنی کی وزارت اور مختلف ریاستی حکومتوں کے درمیان تعلقات کو مضبوط بنانا ہے۔
کانفرنس کی جھلکیوں میں کان کنی کے شعبے میں کی گئی کوششوں اور ریاستی حکومتوں کے ذریعہ نیشنل منرل ایکسپلوریشن ٹرسٹ کے فنڈز کے موثر استعمال پر تبادلہ خیال، کرناٹک، اڈیشہ، مدھیہ پردیش، چھتیس گڑھ، مہاراشٹر، گجرات کی ریاستی حکومتوں کی طرف سے پریزنٹیشن شامل ہیں۔اسی طرح ریاستی حکومتوں کے ذریعہ نیلامی کی حیثیت اور نوٹیفائیڈ پرائیویٹ ایکسپلوریشن ایجنسیوں کے ساتھ بات چیت شامل ہے ۔
کانفرنس کے دوسرے دن وزارت کوئلہ، کوئلے کے شعبے میں ہونے والی اصلاحات اور ان کے اثرات، کوئلے کی کان کنی کے منصوبوں کے لیے زمین کے حصول کے طریقوں اور کوئلے کی لاجسٹکس کو مختلف پریزنٹیشنز کے ذریعے دکھائے گی۔ پہلے سے ہی الاٹ شدہ کوئلے کی کانوں کا کام شروع کرنا اور ان کی حیثیت ایک اور توجہ کا مرکز ہوگی۔
ریاستی حکومتوں کے کانکنی کے وزراء کے علاوہ کوئلہ کی وزارت کے سکریٹری ڈاکٹر۔ انیل کمار جین اور کول انڈیا لمیٹڈ کے چیئرمین جناب پرمود اگروال دوسرے دن کانفرنس سے خطاب کریں گے۔